ผู้บริโภคยุคโควิดกรี๊ดแฮปปี้มาร์เกตติ้ง
นายบุญยิ่ง คงอาชาภัทร หัวหน้าสาขาการตลาด วิทยาลัยการจัดการ มหาวิทยาลัยมหิดล (CMMU) เปิดเผยว่า ซีเอ็มเอ็มยู (CMMU) ได้จัดทำงานวิจัย How to Hook เทคนิคมัดใจลูกค้ายุคดิจิทัล โดยสอบถามจากกลุ่มผู้บริโภค 1035 คน พบว่า เนื้อหาบนแพลตฟอร์มออนไลน์ที่ทำให้ผู้บริโภคเกิดความสนใจในแบรนด์มากที่สุด 3 อันดับแรก ประกอบด้วย1.รูปภาพ คิดเป็น 58% เนื่องจากสะดุดตา ดูง่าย ไม่เสียเวลา2.วิดีโอ คิดเป็น 29% โดยวิดีโอที่มีเนื้อหาตลกและสนุกสนานได้รับความนิยมมากที่สุด3.ข้อความ คิดเป็น 13% ที่ต้องกระชับ โดนใจ และสะดุดตาทั้งนี้ พบว่าในช่วงการแพร่ระบาดของโควิด-19 การทำการตลาดแบบ แฮปปี้มาร์เกตติ้ง หรือเอนเตอร์เทนเมนต์แพลตฟอร์มกำลังเป็นที่นิยม ไม่ว่าจะเป็น TikTok Netflix Youtube Joox และ Spotify โดยข้อมูลผลการวิจัยแสดงให้เห็นว่าโฆษณาที่จะมัดใจผู้บริโภคให้รับชมจนจบได้ ต้องมีเนื้อหาสนุกสนานขำขันสูง คิดเป็น 83% ตามมาด้วยเนื้อหาตื่นเต้นชวนติดตาม คิดเป็น 78% และการมีนักแสดงที่ชื่นชอบคิดเป็น 25% ตามลำดับขณะที่ 3 กิจกรรมบนแฟลตฟอร์มออนไลน์ที่กลุ่มผู้บริโภคนิยมทำบ่อยที่สุด ได้แก่ 1.ติดตามข่าวสาร คิดเป็น 36% 2.ติดต่อสื่อสาร คิดเป็น 20% 3.ดูภาพยนตร์ คิดเป็น 16% โดยเฟซบุ๊ก (Facebook) เป็นช่องทางออนไลน์ที่คนส่วนใหญ่เลือกใช้ติดตามข่าวสารมากที่สุด เนื่องจากมีความหลากหลายของข้อมูล มีความสะดวกรวดเร็ว ทันต่อเหตุการณ์ ตามมาด้วยทวิตเตอร์ (Twitter) และไลน์ (Line)
งานวิจัย How to Hook เทคนิคมัดใจลูกค้ายุคดิจิทัล โดยสอบถามจากกลุ่มผู้บริโภค 1035 คน พบว่า เนื้อหาบนแพลตฟอร์มออนไลน์ที่ทำให้ผู้บริโภคเกิดความสนใจในแบรนด์มากที่สุด 3 อันดับแรก
แฮปปี้มาร์เกตติ้ง,เอนเตอร์เทนเมนต์แพลตฟอร์ม,งานวิจัย,How to Hook,ยุคดิจิทัล,การตลาดออนไลน์,ข่าววันนี้